ai4bharat/Pralekha huggingface dataset:
যোগাযোগওতথ্যপ্রযুক্তিমন্ত্রক
গ্রামীণ ডাকসেবক সহ ডাকবিভাগের সমস্ত কর্মীকে ১০ লক্ষ টাকা ক্ষতিপূরণ দেওয়া হবে
নয়াদিল্লি, ১৮ এপ্রিল, ২০২০
কোভিড-১৯ পরিস্থিতির প্রেক্ষিতে সিদ্ধান্ত হয়েছে যে, গ্রামীণ ডাকসেবক সহ সমস্ত ডাক কর্মীকে কর্তব্যরত অবস্থায় অসুস্থতাজনিত কারণে মৃত্যু হলে ১০ লক্ষ টাকা ক্ষতি পূরণ দেওয়া হবে। এই নির্দেশিকা অবিলম্বে এবং কোভিড-১৯ পরিস্থিতি চলাকালীন সময় পর্যন্ত কার্যকর থাকবে। গ্রামীণ ডাকসেবক সহ ডাক কর্মীরা গ্রাহকদের কাছে চিঠিপত্র পৌঁছে দেওয়ার পাশাপাশি ডাকঘর সেভিং ব্যাঙ্ক, ডাক জীবন বিমা প্রভৃতি ক্ষেত্রে আর্থিক লেনদেনের সুবিধা পৌঁছে দিয়ে থাকে। এছাড়াও, ডাকঘরগুলি স্থানীয় প্রশাসন ও পুলিশের সঙ্গে সহযোগিতায় কোভিড-১৯ সংক্রান্ত নমুনা পরীক্ষা সামগ্রী, খবারের প্যাকেট, রেশন ও অত্যাবশ্যক ওষুধপত্র পৌঁছে দিচ্ছে। এইভাবে কোভিড-১৯ সঙ্কটের সময় ডাকবিভাগ বিভাগীয় দায়িত্ব পালনের পাশাপাশি, সমাজ সেবার কাজেও সামিল হয়েছে।
(CG/BD/SB
সংস্কৃতিমন্ত্রক
প্রধানমন্ত্রী কেন্দারনাথে একাধিক উন্নয়নমূলক প্রকল্পের শিলান্যাস ও সেগুলি জাতির উদ্দেশে উৎসর্গ করেছেন
আদি শঙ্করাচার্যের সমাধি উদ্বোধন এবং আদি শঙ্করাচার্যের মূর্তির আবরণ উন্মোচন করেছেন প্রধানমন্ত্রী
নতুন দিল্লি, ৫ নভেম্বর, ২০২১
প্রধানমন্ত্রী শ্রী নরেন্দ্র মোদী কেদারনাথে একাধিক উন্নয়নমূলক প্রকল্পের শিলান্যাস ও সেগুলি জাতির উদ্দেশে উৎসর্গ করেছেন। সেখানে আদি শঙ্করাচার্যের সমাধি উদ্বোধনের পাশাপাশি শ্রী আদি শঙ্করাচার্যের মূর্তির আবরণ উন্মোচন করেন। চলতি পরিকাঠামো প্রকল্পগুলির কাজকর্মের অগ্রগতি তিনি খতিয়ে দেখেন। কেদারনাথ মন্দিরে প্রধানমন্ত্রী পূজার্চনায় অংশ নেন। কেদারনাথ ধামে মূল অনুষ্ঠানের পাশাপাশি দেশের বিভিন্ন জায়গায় উপাসনালয় সহ ১২টি জ্যোতির্লিঙ্গ ও ৪টি ধামে পূজার্চনার আয়োজন করা হচ্ছে। এই পূজার্চনাগুলি সবই কাদার ধামে মূল অনুষ্ঠানের সঙ্গে যুক্ত।
এদিকে, কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডি কেরালায় কালাডিতে আদি শঙ্করাচার্য মন্দির সফরে যান এবং সেখান থেকে কেদারনাথে প্রধানমন্ত্রীর কর্মসূচির সঙ্গে ভার্চুয়াল পদ্ধতিতে যোগ দেন। উল্লেখ করা যেতে পারে, কালাডি আদি শঙ্করাচার্যের জন্মভূমি।
কেদার ধামে প্রধানমন্ত্রী বিভিন্ন প্রকল্পের উদ্বোধনের আগে শ্রী রেড্ডি কালাডিতে এক জনসভায় ভাষণ দেন এবং আদি শঙ্করাচার্যের অবদানের নানা দিক উল্লেখ করেন। তিনি বলেন, শঙ্করাচার্যের মূল শিক্ষার মধ্যে সমতা, জ্ঞান আহরণ এবং সার্বিক কল্যাণের মত বিষয়গুলি নিহিত রয়েছে। জাতিগত বৈষম্যের বিরুদ্ধে লড়াইয়ে আদি শঙ্করাচার্য ছিলেন ভারতের এক অন্যতম সমাজ সংস্কারক। আদি শঙ্করাচার্য তাঁর জীবনের অভিজ্ঞতা থেকে অনুপ্রাণিত হয়েছিলেন এবং এই অনুপ্রেরণা তাঁকে জাতপাতের বিরুদ্ধে লড়াইয়ে উদ্বুদ্ধ করেছিল।
শ্রী রেড্ডি আরও বলেন, জগৎগুরু আদি শঙ্করাচার্য হিন্দু ধর্মের বিভিন্ন রীতি-নীতিকে এক ছাতার তলায় নিয়ে আসতে সক্ষম হয়েছিলেন এবং দেশের চার প্রান্তে চারটি পীঠ স্থাপন করেছিলেন। আজ কেদারনাথ সহ সারা দেশে যে ১১টি জ্যোতির্লিঙ্গ রয়েছে তা শঙ্করাচার্যের জীবন ও শিক্ষার এক একটি প্রতিভূ। তিনি বলেন, প্রধানমন্ত্রী সর্বদাই আমাদের ঐতিহ্য ও সংস্কৃতিকে সাধারণ মানুষের কাছে পৌঁছে দেওয়ার কাজ করেছেন। এই লক্ষ্যে কাদারনাথে আজ যে সমস্ত গুরুত্বপূর্ণ পরিকাঠামোমূলক প্রকল্পগুলির উদ্বোধন হচ্ছে, সেগুলি সাধারণ মানুষ ও পুণ্যার্থীদের সুযোগ-সুবিধা আরও বাড়াবে।
অনুষ্ঠানের পর কেন্দ্রীয় সংস্কৃতি ও পর্যটন মন্ত্রী মন্ত্রকের তত্ত্বাবধানে রূপায়িত বিভিন্ন কাজকর্মের অগ্রগতি পর্যালোচনা করেন। এরমধ্যে রয়েছে, ভারতীয় পুরাতত্ত্ব সর্বেক্ষণের ত্রিচূড় সার্কেল, দক্ষিণাঞ্চলীয় সংস্কৃতি কেন্দ্র, ইন্দিরা গান্ধী ন্যাশনাল সেন্টার ফর আর্টস এবং পর্যটন মন্ত্রকের ত্রিচূড় ও আঞ্চলিক কার্যালয়। এই উপলক্ষে কেরালা সরকারের পর্যটন উন্নয়ন নিগমের আধিকারিকরা উপস্থিত ছিলেন।
সন্ধ্যায় শ্রী রেড্ডি এক সাংস্কৃতিক অনুষ্ঠানে যোগ দেন। এই অনুষ্ঠানে আদি শঙ্করাচার্যের রচিত বিভিন্ন গ্রন্থ থেকে পাঠ করে শোনানো হয়। কালাডিতে শ্রী শঙ্করাচার্য সংস্কৃত বিশ্ববিদ্যালয়ের সঙ্গীত বিভাগের ছাত্র-ছাত্রীরা সাংস্কৃতিক অনুষ্ঠান মঞ্চস্থ করেন।
কেদারনাথে মূল অনুষ্ঠানের পাশাপাশি সারা দেশে ১১টি জ্যোতির্লিঙ্গ, ৪টি জ্যোতিষ্পীঠ এবং চারধামে  কর্মসূচির আয়োজন করা হয়েছে। সংস্কৃতি মন্ত্রক জ্যোতর্লিঙ্গ / জ্যোতিষ্পীঠ প্রাঙ্গণ বা নিকটবর্তী স্থানে একাধিক সাংস্কৃতিক অনুষ্ঠানের আয়োজন করেছে।
CG/BD/AS/
(Visitor Counter : 92
প্রধানমন্ত্রীরদপ্তর
সুখোই ৩০ এমকেআই যুদ্ধ বিমানে রাষ্ট্রপতির উড়ানের প্রশংসায় প্রধানমন্ত্রী
নয়াদিল্লি, ৯ এপ্রিল, ২০২৩
আসামের তেজপুর বায়ুসেনা স্টেশনে সুখোই ৩০ এমকেআই যুদ্ধ বিমানে রাষ্ট্রপতি শ্রী দ্রৌপদী মুর্মুর উড়ানের প্রশংসা করেছেন প্রধানমন্ত্রী শ্রী নরেন্দ্র মোদী।
ভারতের রাষ্ট্রপতির করা এক ট্যুইটের জবাবে প্রধানমন্ত্রী বলেছেন;
“এটি প্রত্যেক ভারতীয়কে অনুপ্রাণিত করেছে! রাষ্ট্রপতিজি আবার ব্যতিক্রমী নেতৃত্বের নজির রেখেছেন।”
PG/MP/NS
(
প্রধানমন্ত্রীরদপ্তর
শিকাগোতে ১৮৯৩-এ স্বামী বিবেকানন্দের অসাধারণ বক্তৃতার কথা স্মরণ করলেন প্রধানমন্ত্রী
নতুন দিল্লি, ১১ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী বলেছেন, শিকাগোতে ১৮৯৩-এ স্বামী বিবেকানন্দের অসাধারণ বক্তৃতায় যে প্রাণবন্ততা ছিল তাতে এক ন্যায়সঙ্গত, সমৃদ্ধ ও সুসংবদ্ধ বিশ্ব গড়ে তোলার সম্ভাব্য বার্তা নিহিত রয়েছে।
স্বামীজীর এই ভাষণের বার্ষিকীতে এক ট্যুইটে প্রধানমন্ত্রী বলেছেন, "শিকাগোতে ১৮৯৩-এ স্বামী বিবেকানন্দের অসাধারণ বক্তৃতার কথা স্মরণ করছি। ভারতীয় সংস্কৃতির বৈশিষ্ট্যগুলি তাঁর ভাষণে সুন্দর ভাবে ফুটে উঠেছিল। এক ন্যায়সঙ্গত, সমৃদ্ধ ও সুসংবদ্ধ বিশ্ব গড়ে তোলার সম্ভাবনা তাঁর বক্তৃতায় নিহিত রয়েছে।"
CG/BD/AS/
(
প্রধানমন্ত্রীরদপ্তর
প্রধানমন্ত্রী আগামীকাল শ্রীল ভক্তিবেদান্ত স্বামী প্রভুপদ জী-র ১২৫ তম জন্মবার্ষিকী উপলক্ষে বিশেষ স্মারক মুদ্রা প্রকাশ করবেন
নতুন দিল্লি, ৩১ আগস্ট, ২০২১
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে বিকেল ৪.৩০ মিনিটে শ্রীল ভক্তিবেদান্ত স্বামী প্রভুপদ জী-র ১২৫ তম জন্মবার্ষিকীতে ১২৫ টাকার বিশেষ স্মারক মুদ্রা প্রকাশ করবেন এবং এই উপলক্ষে এক সমাবেশে ভাষণ দেবেন।
শ্রীল ভক্তিবেদান্ত স্বামী প্রভুপদ জী সম্পর্কে
স্বামীজী ইন্টারন্যাশনাল সোসাইটি ফর কৃষ্ণা কনসিয়াসনেস  প্রতিষ্ঠা করেছিলেন। প্রধানত ইস্কন 'হরে কৃষ্ণ আন্দোলন' হিসেবে অধিক পরিচিত। ইস্কন শ্রীমৎ ভগবত গীতা ও অন্যান্য বৈদিক সাহিত্য ৮৯টি ভাষায় অনুবাদ করেছে। এই প্রতিষ্ঠানটি সারা বিশ্বে বৈদিক সংস্কৃতির প্রচার ও প্রসারে গুরুত্বপূর্ণ ভূমিকা পালন করছে।
স্বামীজী শতাধিক মন্দির প্রতিষ্ঠা করেছেন এবং বিশ্বকে ভক্তিযোগের শিক্ষায় শিক্ষিত করতে একাধিক বই লিখেছেন।
শ্রীল ভক্তিবেদান্ত স্বামী প্রভুপদ জী-র ১২৫ তম জন্মবার্ষিকী উদযাপন অনুষ্ঠানে কেন্দ্রীয় সংস্কৃতি মন্ত্রী উপস্থিত থাকবেন।
(CG/BD/AS/
প্রধানমন্ত্রীরদপ্তর
পদাতিক বাহিনী দিবস উপলক্ষে প্রধানমন্ত্রীর শুভেচ্ছা
নয়াদিল্লি, ২৭ অক্টোবর, ২০২০
প্রধানমন্ত্রী শ্রী নরেন্দ্র মোদী আজ পদাতিক বাহিনী দিবস উপলক্ষে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “পদাতিক বাহিনী দিবস উপলক্ষে আমাদের সকল সাহসী পদাতিক বাহিনীর সদস্যদের শুভেচ্ছা জানাচ্ছি। আমাদের দেশবাসীকে রক্ষায় পদাতিক বাহিনীর ভূমিকা নিয়ে ভারত গর্বিত। তাঁদের সাহসিকতা লক্ষ লক্ষ মানুষকে অনুপ্রেরণা যোগায়।”
CG/SS/DM
(
মহাকাশদপ্তর
মহাকাশে মানুষ পাঠাতে গগণযান কর্মসূচির পরিকল্পনা : ডাঃ জিতেন্দ্র সিং
নয়াদিল্লি, ১৮ মার্চ ২০২১
মহাকাশ দপ্তরের প্রতিমন্ত্রী ডাঃ জিতেন্দ্র সিং বলেছেন, মহাকাশে মানুষ পাঠানোর উদ্দেশ্যে গগণযান কর্মসূচি গ্রহণ করা হয়েছে। রাজ্যসভায় আজ এক প্রশ্নের জবাবে তিনি আরও বলেন, ভারতীয় উৎক্ষেপণ যানের মাধ্যমে পৃথিবীর কক্ষপথে মানুষ পাঠিয়ে তাঁদের নিরাপদে পুনরায় পৃথিবীতে ফিরিয়ে আনার ক্ষেত্রে ভারতের সক্ষমতা জনসমক্ষে তূলে ধরতে এই কর্মসূচি।
ডাঃ সিং আরও জানান, মহাকাশে উৎক্ষেপণযান প্রেরণ, মহাকাশযান পরিচালনা এবং উৎক্ষেপণ কেন্দ্রে পরিকাঠামো গড়ে তোলার দিক থেকে ভারতীয় মহাকাশ গবেষণা সংস্থা ইসরোর অভিজ্ঞতা রয়েছে। সংস্থাটি এবার মহাকাশে মানুষ পাঠিয়ে তাঁদের পুনরায় পৃথিবীতে নিরাপদে ফিরিয়ে আনার পরিকল্পনা নিয়েছে। একাধিক ভারতীয় বিজ্ঞানী আন্তর্জাতিক প্রতিষ্ঠানের সঙ্গে সহযোগিতায় উল্লেখযোগ্য অবদান রাখছেন। তাই, তাঁদের অভিজ্ঞতাকে সদ্ব্যবহারের জন্য যে কোনও প্রস্তাব ভারত সরকার ইতিবাচক দৃষ্টিভঙ্গী নিয়ে বিবেচনা করতে প্রস্তুত রয়েছে বলেও মন্ত্রী জানান।
আদিবাসীবিষয়কমন্ত্রক
সারা বিশ্বে ৭৫টি মিশন ও দূতাবাসে ট্রাইফেড-এর পক্ষ থেকে India@75 – আত্মনির্ভর কর্ণার খোলা হবে
নয়াদিল্লি, ৭ সেপ্টেম্বর, ২০২১
ভারত India@75 অর্থাৎ, স্বাধীনতার ৭৫তম বার্ষিকীতে অগ্রসর হওয়ার সঙ্গে সঙ্গে উন্নয়নমূলক যাবতীয় কর্মসূচিকে গণ-আন্দোলনের রূপে দেওয়ার চেষ্টা করছে। ট্রাইফেড নকশা প্রণয়ন থেকে তার প্রয়োগ – সবেতেই সার্বিক কল্যাণে অগ্রাধিকার দিয়ে আসছে যাতে গণ-আন্দোলনকে বাস্তব রূপ দেওয়া যায়। স্থানীয় পণ্যের আরও বেশি ব্যবহার ও বিপণনের ওপর গুরুত্ব দিয়ে আত্মনির্ভর ভারত গঠনের লক্ষ্যে ট্রাইফেড একাধিক উদ্যোগ গ্রহণ করেছে। একইসঙ্গে, আধিবাসী মানুষের ক্ষমতায়নের বিষয়টিকেও সর্বোচ্চ অগ্রাধিকার দেওয়া হচ্ছে।
ট্রাইফেড ইতিমধ্যেই ভারত সরকারের বিভিন্ন মন্ত্রক ও দপ্তর যেমন সংস্কৃতি, শিল্প প্রসার ও অভ্যন্তরীণ বাণিজ্য এবং ভারতীয় ডাক বিভাগের সঙ্গে সক্রিয় সহযোগিতা করে আসছে। পর্যটন মন্ত্রক এবং প্রধানমন্ত্রীর কার্যালয়ের পক্ষ থেকেও আদিবাসী মানুষের উৎপাদিত পণ্যে জিআই ট্যাগ সংযুক্তিকরণে যাবতীয় সাহায্য দিচ্ছে। উৎপাদিত এই সমস্ত আদিবাসী-পণ্য যাতে ব্র্যান্ড হিসেবে রূপান্তরিত হতে পারে এবং আদিবাসী মানুষের ক্ষমতায়নের প্রতিফলন ঘটায়, তার জন্য উদ্যোগ নেওয়া হয়েছে।
এরকমই একটি সহযোগিতার অঙ্গ হিসেবে বিদেশ মন্ত্রকের সঙ্গে সহায়তায় ট্রাইফেড আগামী ৯০ দিন সারা বিশ্বে ৭৫টি ভারতীয় মিশন / দূতাবাসে আত্মনির্ভর ভারত কর্ণার শুরু করবে। থাইল্যান্ডের ব্যাঙ্ককে ভারতীয় দূতাবাসে প্রথম আত্মনির্ভর ভারত কর্ণার-এর ইতিমধ্যেই সূচনা হয়েছে। এই আত্মনির্ভর ভারত কর্ণার বা স্টলে আদিবাসী মানুষের উৎপাদিত জিআই ট্যাগ সম্বলিত শিল্পকর্ম ও হস্তশিল্পের প্রসারে বিশেষ গুরুত্ব দেওয়া হচ্ছে। ভারতীয় মিশন ও দূতাবাসগুলির সঙ্গে বিভিন্ন আদিবাসী পণ্যসামগ্রীর সমৃদ্ধতা সম্পর্কে ক্যাটাগল বা পুস্তিকা বিতরণ করা হয়েছে। আগামী ৯০ দিনে যে ৭৫টি দেশে আত্মনির্ভর ভারত কর্ণার শুরু করা হবে তার মধ্যে রয়েছে – জামাইকা, আয়ারল্যান্ড, তুরস্ক, কেনিয়া, মঙ্গোলিয়া, ইজরায়েল, ফিনল্যান্ড, ফ্রান্স, কানাডা, সিঙ্গাপুর, রাশিয়া, মার্কিন যুক্তরাষ্ট্র, ইন্দোনেশিয়া, গ্রিস ও সাইপ্রাস। ইতিমধ্যেই ট্রাইফেড এই দেশগুলির ভারতীয় মিশন বা দূতাবাসে আদিবাসী পণ্যসামগ্রী পাঠানো শুরু করেছে।
এছাড়াও ট্রাইফেড ভারতে অবস্থিত ৭৫টি বিদেশি দূতাবাসে আত্মনির্ভর স্টল চালু করবে।
উল্লেখ করা যেতে পারে, আন্তর্জাতিক যোগ দিবস উদযাপনের অঙ্গ হিসাবে নিউ ইয়র্কের ভারতীয় বাণিজ্য দূতাবাসের পক্ষ থেকে একদিনব্যাপী যোগ, সুস্বাস্থ্য ও রোগী কল্যাণ সম্পর্কে বিশেষ কর্মসূচির আয়োজন করা হয়। নিউ ইয়র্কের টাইমস স্কোয়ারে বিশেষ এই অনুষ্ঠানে ৩ হাজারের বেশি মানুষ যোগ দেন। হস্তশিল্পই হোক বা তাঁতশিল্প অথবা অন্যান্য কারুশিল্প – প্রায় সবেতেই ভারতীয়ত্বের এক সমৃদ্ধ পরম্পরা রয়েছে। তাই, জাতীয় স্তরের একটি নোডাল সংস্থা হিসেবে ট্রাইফেড সারা দেশে আদিবাসী মানুষের উৎপাদিত বিভিন্ন পণ্যসামগ্রীর প্রচার ও প্রসারে শুরু থেকেই যুক্ত রয়েছে।
CG/BD/DM/
(Visitor Counter : 237
শিল্পওবাণিজ্যমন্ত্রক
শিল্পোদ্যোগ এবং অভ্যন্তরীণ বাণিজ্য প্রচার বিভাগের অনুমোদনপ্রাপ্ত শিল্পোদ্যোগের সংখ্যা ৫০ হাজার ছাড়িয়েছে
মাত্র ১৮০ দিনে শিল্পোদ্যোগের সংখ্যা ১০ হাজার বেড়েছে
অনুমোদনপ্রাপ্ত শিল্পোদ্যোগের মাধ্যমে ২০২০-২১ বছরে ১.৭ লক্ষ কর্মসংস্থানের সুযোগ সৃষ্টি হয়েছে
নতুন দিল্লি, ০৩ জুন, ২০২১
কেন্দ্রীয় সরকারের 'শিল্পোদ্যোগ ভারত'- এই ফ্ল্যাগশিপ কর্মসূচি ২০১৬ সালের ১৬ জানুয়ারি
প্রধানমন্ত্রী শ্রী নরেন্দ্র মোদী উদ্বোধন করেন।
দেশে শিল্পোন্নত পরিবেশ সৃষ্টি করতে এই ধরনের কর্মসূচির ওপর গুরুত্ব দেওয়া হয়েছে।শিল্পোদ্যোগ এবং অভ্যন্তরীণ বাণিজ্য প্রচার বিভাগ, ডিপিআইআইটি- এই শিল্পোদ্যোগের ক্ষেত্রে নোডাল হিসেবে কাজ করছে। চলতি বছরের ৩ জুন পর্যন্ত এই বিভাগের অধীনে ৫০ হাজার শিল্পোদ্যোগ অনুমোদন পেয়েছে। যার মধ্যে ২০২০ সালের ১ এপ্রিল পর্যন্ত অনুমোদনপ্রাপ্ত শিল্পোদ্যোগের সংখ্যা ছিল ১৯ হাজার ৮৯৬।
বর্তমানে দেশে শিল্পোদ্যোগের সংখ্যা ৬২৩ টি জেলায় প্রসারিত হয়েছে। প্রতিটি রাজ্য ও কেন্দ্রশাসিত অঞ্চলে অন্তত একটি করে শিল্পোদ্যোগ রয়েছে। শিল্পোদ্যোগকে সমর্থন করে অন্তত ৩০ টি রাজ্য ও কেন্দ্রশাসিত অঞ্চল নির্দিষ্ট শিল্পোদ্যোগ নীতির কথা ঘোষণা করেছে। এরমধ্যে মহারাষ্ট্র, কর্ণাটক, দিল্লি, উত্তর প্রদেশ এবং গুজরাটে সবচেয়ে বেশি সংখ্যক শিল্পোদ্যোগ রয়েছে।
এটা উল্লেখ করার মতো বিষয় যে, মাত্র একশ আশি দিনে ১০ হাজার শিল্পোদ্যোগ যুক্ত হয়েছে। ২০১৬-১৭ আর্থিক বছরে কেবল ৭৪৩ টি শিল্পোদ্যোগ অনুমোদনপ্রাপ্ত ছিল। পরবর্তীকালে এর সংখ্যা তাৎপর্যপূর্ণভাবে বৃদ্ধি পেয়েছে। কেবল ২০২০-২১ আর্থিক বছরে ১৬ হাজার শিল্পোদ্যোগ অনুমোদন পেয়েছে।
দেশে শিল্পোদ্যোগীদের পরিকাঠামোগত সুযোগ দেওয়া হচ্ছে। এর ফলে শিল্পোদ্যোগের সংখ্যা বাড়ছে। সেই সঙ্গে বাড়ছে কর্মসংস্থানের সুযোগ। পরিসংখ্যান অনুযায়ী দেখা গেছে যে, ৪৮ হাজার ০৯৩ শিল্পোদ্যোগের মাধ্যমে ৫,৪৯,৮৪২ জনের কর্মসংস্থানের সৃষ্টি হয়েছে। অর্থাৎ শিল্পোদ্যোগ পিছু গড়ে ১১ জনের কর্মসংস্থান হয়েছে। ২০২০-২১ আর্থিক বছরে অনুমোদন প্রাপ্ত শিল্পোদ্যোগের মাধ্যমে ১.৭ লক্ষ কর্মসংস্থানের সুযোগ সৃষ্টি হয়েছে।
যেসব ক্ষেত্রগুলিতে শিল্পোদ্যোগের সংখ্যা সবচেয়ে বেশি তার মধ্যে রয়েছে, খাদ্য প্রক্রিয়াকরণ, পণ্য উন্নয়ন, অ্যাপ্লিকেশন ডেভেলপমেন্ট, তথ্যপ্রযুক্তি পরামর্শ মূলক এবং বাণিজ্য সহায়ক পরিষেবা। শিল্পোদ্যোগর মধ্যে ৪৫ শতাংশ শিল্পোদ্যোগী হচ্ছেন মহিলা। যা মহিলা শিল্পোদ্যোগীদের উৎসাহদানের পক্ষে সহায়ক।
সম্প্রতি শিল্পোদ্যোগ ভারত- এর ক্ষেত্রে ৯৪৫ কোটি টাকার একটি তহবিল গঠন করা হচ্ছে। যার নাম দেওয়া হয়েছে স্টার্ট আপ ইন্ডিয়া সিড ফান্ড স্কিম।
শিল্পোদ্যোগ এবং অভ্যন্তরীণ বাণিজ্য প্রচার বিভাগ বা ডিপার্টমেন্ট ফর প্রমোশন অফ ইন্ডাস্ট্রি এন্ড ইন্টারন্যাশনাল ট্রেড- এর পক্ষ থেকে বিভিন্ন ধরনের কর্মসূচি গ্রহণ করা হয়েছে। যার মধ্যে রয়েছে জাতীয় শিল্পোদ্যোগ পুরস্কার, বিশ্ব ভেঞ্চার ক্যাপিটাল সামিট, প্রারম্ভ, স্টার্টআপ ইন্ডিয়া ইন্টারন্যাশনাল সামিট প্রকৃতি। মূলত, দেশজুড়ে শিল্পোদ্যোগ আরও বেশি করে গড়ে তুলতে সরকারের পক্ষ থেকে বিভিন্ন ধরনের উন্নয়ন মূলক ব্যবস্থা গ্রহণ করা হয়েছে।
CG/ SB
(Visitor Counter : 173
স্বরাষ্ট্র মন্ত্রক
কোভিড – ১৯ এর মোকাবিলায় লকডাউন যথাযথ মেনে চলতে এবং কোনো সামাজিক / ধর্মীয় জমায়েত / মিছিল করতে অনুমতি না দেবার নির্দেশ, কেন্দ্রীয় স্বরাষ্ট্র মন্ত্রকের
নতুনদিল্লি, ১০ এপ্রিল, ২০২০
কোভিড–১৯ এর মোকাবিলায় দেশজুড়ে যে লকডাউন চলছে, তা কঠোরভাবে মেনে চলার জন্য কেন্দ্রীয়স্বরাষ্ট্র মন্ত্রক, সমস্ত রাজ্য এবং কেন্দ্রশাসিত অঞ্চলকে নির্দেশ দিয়েছে। এপ্রিল মাসে বিভিন্ন উৎসবের কারণে সংশ্লিষ্ট কর্তৃপক্ষকে বলা হয়েছে যে, কোনো সামাজিক / ধর্মীয় জমায়েত / মিছিল করার অনুমতি তারা যেন না দেন।
সমস্ত জেলাপ্রশাসন এবং স্থানীয় প্রশাসনকে প্রতিরোধমূলক নিয়ন্ত্রণ ব্যবস্থাগুলি কঠোর ভাবে মেনে চলার নির্দেশ দেওয়া হয়েছে। আইন-শৃঙ্খলা, শান্তি ও সম্প্রীতি বজায় রাখতে যে কোনো ব্যবস্থা গ্রহণে তাদের সতর্ক থাকতে বলা হয়েছে। মন্ত্রকের ঐ নির্দেশে আরো জানানো হয়েছে, সামাজিক এবং ধর্মীয় সংগঠন ও নাগরিকদের যেন নীতি-নির্দেশিকাগুলি সম্পর্কে জানিয়ে দেওয়া হয়। কেউ যদি প্রতিরোধমূলক নিয়ন্ত্রণ ব্যবস্থা-কে না মানেন, তাহলে আইন প্রণয়নকারী সংস্থাগুলি সংশ্লিষ্ট ব্যক্তিদের বিরুদ্ধে যেন ২০০৫ সালের বিপর্যয় ব্যবস্থাপনা আইন অনুযায়ী শাস্তিমূলক ব্যবস্থা নেয়।
কোভিড–১৯ মহামারীর নিয়ন্ত্রণে দেশে কেন্দ্রীয়স্বরাষ্ট্র মন্ত্রক, লকডাউন সংক্রান্ত যে নীতি-নির্দেশিকা রাজ্য এবং কেন্দ্রশাসিত অঞ্চলগুলিকে ২৪ মার্চ জারি করেছিল এবং পরবর্তীতে সেই নির্দেশিকার কিছু সংশোধন ২৫ ও ২৭ মার্চ এবং ২ ও ৩ এপ্রিল করা হয়েছিল। এই নির্দেশিকার ৯ এবং ১০ নম্বর ধারায় স্পষ্ট বলা আছে, কোনো অবস্থাতেই যেন, কোনো ধর্মীয় আয়োজনের অনুমতি না দেওয়া হয় এবং সমস্ত রকমের সাংস্কৃতিক / সামাজিক / ধর্মীয় জমায়েত / অনুষ্ঠান করার পরামর্শ না দেওয়া হয়।
(CG/CB
প্রধানমন্ত্রীরদপ্তর
এশিয়ান গেমস-এ লং জাম্পে রৌপ্য পদক জয়ের জন্য শ্রীশঙ্কর মুরলীকে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমস-এ লং জাম্পে রৌপ্য পদক জয়ের জন্য শ্রীশঙ্কর মুরলীকে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“বিস্ময়কর লং জাম্পার শ্রীশঙ্কর মুরলীকে এশিয়ান গেমসে এই সাফল্য এবং রৌপ্য পদক জয়ের জন্য অভিনন্দন। আগামী প্রজন্মের কাছে তিনি একজন যথার্থ দৃষ্টান্ত স্থাপনকারী হিসেবে নিজেকে তুলে ধরেছেন।”
(PG/MP/DM
প্রধানমন্ত্রীরদপ্তর
অর্থমন্ত্রীর গৃহীত পদক্ষেপের বিষয়ে প্রধানমন্ত্রীর ট্যুইট
নতুন দিল্লি, ২৯ জুন, ২০২১
প্রধানমন্ত্রী শ্রী নরেন্দ্র মোদী বলেছেন, আজ অর্থমন্ত্রীর ঘোষিত পদক্ষেপগুলি অর্থনৈতিক কার্যক্ষেত্রে উৎসাহ যোগাবে, উৎপাদন ও রপ্তানি বৃদ্ধি করবে এবং কর্মসংস্থান সৃষ্টিতে সাহায্য করবে । শিশুদের জন্য স্বাস্থ্য সুবিধা, চিকিৎসা , কৃষক, ক্ষুদ্র উদ্যোগপতি এবং স্ব-কর্মজীবী ব্যক্তিদের জন্য গৃহীত পদক্ষেপের কথাও উল্লেখ করেন প্রধানমন্ত্রী।
একাধিক ট্যুইটবার্তায় প্রধানমন্ত্রী বলেছেন –
‘অর্থমন্ত্রী @নির্মলা সীতারমনের আজকের গৃহীত পদক্ষেপগুলি জনস্বাস্থ্য ব্যবস্থাপনাকে উন্নত করবে, বিশেষত সুবিধা বঞ্চিতদের ক্ষেত্রে সাহায্য মিলবে, চিকিৎসা পরিকাঠামো ক্ষেত্রে বেসরকারি বিনিয়োগে গতি আসবে এবং মানব সম্পদ বৃদ্ধি করবে । আমাদের শিশুদের স্বাস্থ্য সেবা জোরদার করে তোলার ক্ষেত্রে বিশেষ নজর দেওয়া হয়েছে ।
আমাদের কৃষকদের সহায়তা প্রদানের জন্য গুরুত্ব দেওয়া হয়েছে । এক্ষেত্রে একাধিক উদ্যোগের কথা ঘোষণা করা হয়েছে, যা তাদের ব্যয় হ্রাস করে আয় বৃদ্ধি করবে এবং কৃষিকাজের বৃহত্তর স্থিতিস্থাপকতা এবং সুস্থায়ী উন্নয়নে সাহায্য করবে ।
আমাদের ক্ষুদ্র উদ্যোক্তা এবং স্ব-নিযুক্ত ব্যক্তিদের ব্যবসায়িক কার্যকলাপ বজায় রাখার পাশাপাশি তাদের কাজকে আরও প্রসারিত করতে এই সহায়তার কথা ঘোষণা করা হয়েছে । পর্যটনের সঙ্গে যুক্ত ব্যক্তিদের সহায়তার জন্য আর্থিক সাহায্য সহ বেশ কয়েকটি উদ্যোগ নেওয়া হয়েছে ।
এই পদক্ষেপগুলি অর্থনৈতিক কার্যক্ষেত্রে উৎসাহ যোগাবে, উৎপাদন ও রপ্তানি বৃদ্ধিতে সাহায্য করবে এবং কর্মসংস্থা সৃষ্টিতে সহায়তা করবে । পিপিই প্রকল্পের সুবিধার্থে গৃহিত পদক্ষেপ এবং সম্পদকে আরও লাভজনক করার ক্ষেত্রে আমাদের সরকার প্রতিশ্রুতিবদ্ধ ।’
CG/SS/RAB
(
শ্রমওকর্মসংস্থানমন্ত্রক
কোভিড আক্রান্তের সংখ্যা লাগাতার বৃদ্ধি পাওয়ার প্রেক্ষিতে প্রবাসী শ্রমিকদের বিষয়টিকে বিবেচনায় রেখে রাজ্য / কেন্দ্রশাসিত অঞ্চলগুলির প্রস্তুতি পর্যালোচনায় বৈঠক
নতুন দিল্লি, ১৩ জানুয়ারি, ২০২২
কোভিডের নতুন প্রজাতি ওমিক্রনের ক্রমবর্ধমান প্রকোপের প্রেক্ষিতে মহামারীজনিত বিষয়টিকে বিবেচনায় রেখে কেন্দ্রীয় শ্রম ও কর্মসংস্থান সচিব শ্রী সুনীল বার্থওয়াল বুধবার রাজ্য / কেন্দ্রশাসিত অঞ্চলগুলির সঙ্গে ভিডিও কনফারেন্সে এক বৈঠক করেন। এই বৈঠকে বিশেষ করে প্রবাসী শ্রমিকদের স্বার্থ সুরক্ষায় রাজ্য ও কেন্দ্রশাসিত অঞ্চলগুলির প্রস্তুতি খতিয়ে দেখা হয়। বৈঠকে বিভিন্ন রাজ্যের শ্রম দপ্তর ও শ্রম কমিশনের অতিরিক্ত মুখ্যসচিব, মুখ্যসচিব ও বিভাগীয় সচিবরা উপস্থিত ছিলেন। বৈঠকে রেলমন্ত্রক এবং খাদ্য ও গণবন্টন দপ্তরের আধিকারিকরাও যোগ দেন।
রাজ্য সরকারগুলির পক্ষ থেকে বৈঠকে জানানো হয়েছে, যে সমস্ত রাজ্যে নৈশকালীন ও সপ্তাহান্তিক কার্ফু জারি রয়েছে সেখানে বাদে অন্যত্র নির্মাণ কর্মকান্ড, ব্যবসায়িক কাজকর্ম, দোকান খোলা ও বন্ধ এবং শিল্প সংস্থার কাজকর্মে কোন বিধি-নিষেধ আরোপ করা হয়নি। যে সমস্ত এলাকায় সরকারের পক্ষ থেকে নিষেধাজ্ঞা জারি রয়েছে, তার প্রেক্ষিতে প্রবাসী শ্রমিকদের এক স্থান থেকে অন্য স্থানে চলে যাওয়ার কোন অস্বাভাবিক ঘটনার খবর মেলেনি। তবে, এক শ্রেণীর সংবাদ মাধ্যমে প্রবাসী শ্রমিকদের কর্মস্থান ছেড়ে নিজেদের বাড়ির উদ্দেশ্যে ফিরে যাওয়া সম্পর্কে যে খবর প্রকাশিত হয়েছে তা সম্পূর্ণ অসত্য। এমনকি, কিছু ক্ষেত্রে পুরানো ছবি প্রকাশ করে প্রবাসী শ্রমিকদের নিজ রাজ্যে ফিরে যাওয়ার খবরও প্রকাশিত হয়েছে। এগুলি সবই অসত্য ও বিভ্রান্তিকর বলে মন্ত্রকের পক্ষ থেকে জানানো হয়েছে।
কেন্দ্রীয় সরকারের পাশাপাশি রাজ্য সরকারগুলিও বর্তমান পরিস্থিতির ওপর তীক্ষ্ণ নজর রাখছে। সেই অনুযায়ী পরিস্থিতি মোকাবিলায় যাবতীয় প্রস্তুতি গ্রহণ করছে। কয়েকটি রাজ্য সরকার ইতিমধ্যেই হতদরিদ্র শ্রমিকদের শুকনো রেশন বন্টন করছে। কয়েকটি রাজ্য সরকার ভবন ও অন্যান্য নির্মাণকর্মী সেস তহবিল থেকে আর্থিক সাহায্য দেওয়ার পরিকল্পনা করেছে। রেলের পক্ষ থেকেও কলকাতা, মুম্বাই, চেন্নাই ও বেঙ্গালুরুর মত দেশের গুরুত্বপূর্ণ কয়েকটি স্টেশনে পরিস্থিতির ওপর তীক্ষ্ণ নজর রাখা হচ্ছে। পরিস্থিতি অনুযায়ী বিশেষ ট্রেন চালানোর ব্যাপারে রেল প্রস্তুত রয়েছে বলেও জানানো হয়েছে। সমস্ত রাজ্য ও কেন্দ্রশাসিত অঞ্চলকে স্থানীয় রেল কর্তৃপক্ষের সঙ্গে ঘনিষ্ঠ সম্পর্ক বজায় রেখে কাজ করার অনুরোধ করা হয়েছে।
এদিকে, কেন্দ্রীয় সরকারের মুখ্য শ্রম কমিশনারের কার্যালয়ের পক্ষ থেকে সারা দেশে ২১টি নজরদারি কেন্দ্র চালু করা হয়েছে। রাজ্যগুলির পক্ষ থেকেও নিঃশুল্ক সহায়তা ফোনলাইন চালু হয়েছে। এদিকে, খাদ্য ও গণবন্টন দপ্তরের নির্দেশকের পক্ষ থেকে জানানো হয়েছে, এক দেশ এক রেশন কার্ড ব্যবস্থার আওতায় রেশন তোলার ক্ষেত্রেও অস্বাভাবিক কোন পরিস্থিতির সৃষ্টি হয়নি। রাজ্য ও কেন্দ্রশাসিত অঞ্চলগুলিকে প্রবাসী শ্রমিকদের নিজ রাজ্যে ফিরে আসা সম্পর্কিত যে কোন তথ্য লিপিবদ্ধ করার অনুরোধ করা হয়েছে। প্রবাসী শ্রমিকদের সুরক্ষা, নিরাপত্তা ও রুজি-রোজগারের বিষয়টিতে আরও অগ্রাধিকার দেওয়ার জন্য রাজ্য / কেন্দ্রশাসিত অঞ্চলগুলিকে পরামর্শ দেওয়া হয়েছে।
CG/BD/AS/
(Visitor Counter : 96
কর্মী, জন-অভিযোগএবংপেনশনমন্ত্রক
হায়দ্রাবাদে ই-গভর্নেন্স-২০২১ এর উপর ২৪ তম জাতীয় সম্মেলন সফলভাবে শেষ হয়েছে
নতুন দিল্লি, ০৮ জানুয়ারি, ২০২২
প্রশাসনিক সংস্কার ও জন অভিযোগ বিভাগ এবং ভারত সরকারের বৈদ্যুতিন ও তথ্যপ্রযুক্তি মন্ত্রক ও তেলেঙ্গানার সরকারের সহযোগিতায় ই-গভর্নেন্স-২০২১' শীর্ষক ২৪ তম সম্মেলন হায়দ্রাবাদে আজ শেষ হয়েছে। দুদিনের এই সম্মেলনের থিম ছিল, 'অতিমারি পরবর্তী সময়ে সারা বিশ্বে ডিজিটাল শাসন ব্যবস্থা।' সম্মেলনের আজ ছিল শেষ দিন।
এ সম্মেলনের উদ্বোধন করেন কেন্দ্রীয় বিজ্ঞান ও প্রযুক্তি মন্ত্রকের প্রতিমন্ত্রী  ডক্টর জিতেন্দ্র সিং। সভাপতিত্ব করেন তেলেঙ্গানা সরকার এর পৌর প্রশাসন ও নগর উন্নয়ন এবং শিল্প ও তথ্যপ্রযুক্তি দপ্তরের মন্ত্রী শ্রী কে টি রামা রাও।
২৪- তম এই সম্মেলনে আমন্ত্রিত বিশিষ্ট বক্তারা এবারের থিম গুলির উপর তাদের দৃষ্টিভঙ্গি ব্যক্ত করেন। সম্মেলনে ই- গভর্নেন্সের প্রচারের জন্য আধুনিক প্রযুক্তি এবং তার ব্যবহারের ওপর গুরুত্ব আরোপ করেন।
এবারের সম্মেলনে সেমি ভার্চুয়াল মোডে ৫০ জন বক্তা তাদের বক্তব্য পেশ করেন। এর পাশাপাশি দু-হাজারেরও বেশি অতিথি এই সম্মেলনে সেমি ভার্চুয়াল মোডে উপস্থিত ছিলেন।
এবারের সম্মেলনে ছটি ক্যাটাগরিতে ২৬ টি পুরস্কার প্রদান করা হয়।
CG/ SB
(Visitor Counter : 145
বৈদ্যুতিন ও তথ্যপ্রযুক্তি মন্ত্রক
যুগান্তকারী উদ্যোগ, ই-ইনভয়েস-এর ৩১শে অক্টোবর একমাস পূর্তি হল
নয়াদিল্লী, ২ নভেম্বর, ২০২০
যুগান্তকারী উদ্যোগ, ই-ইনভয়েস-এর ৩১শে অক্টোবর একমাস পূর্তি হল। এই উদ্যোগের ফলে ব্যবসা-বাণিজ্যের ক্ষেত্রে নতুন যুগের সূচনা হয়েছে। এনআইসি সূত্রে জানা গেছে এই ব্যবস্থা চালু হওয়ার প্রথম মাসে ৪৯৫ লক্ষের বেশি ই-ইনভয়েস এনআইসি-র পোর্টালে ২৭ হাজার ৪০০ জন করদাতা জমা দিয়েছেন। ই-ইনভয়েস ব্যবস্থা জিএসটি-র ক্ষেত্রে সুবিধাজনক হবে। যেসব বাণিজ্যিক প্রতিষ্ঠানের বার্ষিক লেনদেন ৫০০ কোটি টাকার ওপরে তারা পয়লা অক্টোবর থেকে এই ব্যবস্থার সুবিধা পাচ্ছে।
এর ফলে ভারতে সহজে ব্যবসা করার ক্ষেত্রেও সুবিধা হবে। জিএসটি-র অভিন্ন পোর্টাল http://gst.gov.in/-এ কর দাতাদের জিএসটিআর১-এর রিটার্নের ক্ষেত্রে ইনভয়েস নিবন্ধীকরণ পোর্টাল থেকে প্রাপ্ত তথ্য চলে আসবে, এরফলে জিএসটি জমা দেওয়ার ক্ষেত্রে সমস্যা দুর হবে।
পয়লা অক্টোবর ৮ লক্ষ ৪০ হাজার ই-ইনভয়েস জমা পরেছিল। ৩১শে অক্টোবর এই সংখ্যা বেড়ে দাঁড়ায় ৩৫ লক্ষ। এরফলে অক্টোবর মাসে ই-ওয়ে বিল তৈরি হয়েছে ৬৪১টি। গত আড়াই বছরে ই-ওয়ে বিল ব্যবস্থা শুরু হওয়ার পর এই পরিমাণ সর্বোচ্চ। করদাতারা জানিয়েছেন এই ব্যবস্থাটিতে তাদের সুবিধা হয়েছে। কারণ এখানে আইআরএন পেতে কোনো সমস্যা হচ্ছে না। এছাড়াও এনআইসি হেল্প ডেস্ক থেকে করদাতাদের এক্ষেত্রে সাহায্য করা হচ্ছে।
বর্তমানে এনআইসি-তে আইআরএন পাওয়ার ক্ষেত্রে তিনটি ব্যবস্থা রয়েছে। এনআইসি-তে করদাতারা ইআরপি ব্যবস্থার এপিআই থেকে সরাসরি আইআরএন পেতে পারেন। দ্বিতীয় ব্যবস্থা হল এনআইসি-র জিএসটি-র মাধ্যমে করদাতারা ইআরপি-র এপিআই ইন্টারফেস থেকে আইআরএন পেতে পারেন। তৃতীয় ব্যবস্থাটি হল অফলাইনের মাধ্যমে প্রচুর ইনভয়েস আপলোড করে সেখান থেকে আইআরএন পাওয়া যাবে। দেখা গেছে মোট করদাতাদের ১৫ শতাংশ আইআরএন পাওয়ার ক্ষেত্রে অফলাইন পদ্ধতি ব্যবহার করেছেন। বাকি ৮৫ শতাংশ এপিআই-এর মাধ্যমে আইআরএন সংগ্রহ করেছেন।
সরকার পরিকল্পনা করেছে ভবিষ্যতে যেসব বাণিজ্যিক প্রতিষ্ঠানের বার্ষিক লেনদেন ১০০ কোটি টাকার ওপর তাদেরকেও এই ব্যবস্থায় অন্তর্ভুক্ত করা হবে। যেসমস্ত করদাতাদের ৫-১০বিটুবি ইনভয়েস তৈরি করতে হয় সেইসব ছোট করদাতাদের কথা বিবেচনা করে এনআইসি এক্সেলের মাধ্যমে আইআরএন পাওয়ার উদ্যোগ নিয়েছে। এক্ষেত্রে ইনভয়েসের বিষয়ে বিস্তারিত তথ্য দিলে এনআইসি-র আইআরএন পোর্টাল থেকে কিউআর কোড সম্বলিত আইআরএন পাওয়া যাবে এবং কিউআর কোড সহ ই-ইনভয়েসের প্রিন্ট আউট নেওয়া যাবে। সাধারণত বড় বড় বাণিজ্যিক সংস্থাগুলি তাদের গ্রাহক এবং মালপত্র সরবরাহকারীদের ইনভয়েস তৈরির ক্ষেত্রে এই ব্যবস্থার সাহায্য নেবে। তাই সিদ্ধান্ত নেওয়া হয়েছে সংশ্লিষ্ট গ্রাহক এবং সরবরাহকারীরাও যাতে এই সুবিধা পান তার জন্য প্রয়োজনীয় ব্যবস্থা নেওয়া হবে।
CG/CB/NS
(Visitor Counter : 158
স্বরাষ্ট্র মন্ত্রক
আসাম, সিকিম, হিমাচলপ্রদেশ, রাজস্হান ও লাক্ষাদ্বীপের জন্য কেন্দ্রীয় সহায়তা
নয়াদিল্লি, ১৫ মে, ২০১৮
বিভিন্ন ধরনের প্রাকৃতিক বিপর্যয়ে ক্ষতিগ্রস্হ আসাম, হিমাচলপ্রদেশ, সিকিম, লাক্ষাদ্বীপ ও রাজস্হানের জন্য ১ হাজার ১৬১ কোটি ১৭ লক্ষ টাকার কেন্দ্রীয় সহায়তাদানের বিষয়টি কেন্দ্র অনুমোদন করেছে। কেন্দ্রীয় স্বরাষ্ট্রমন্ত্রী শ্রী রাজনাথ সিং-এর পৌরহিত্যে সোমবার নতুন দিল্লিতে এক উচ্চপর্যায়ের বৈঠকে এ বিষয়ে সিদ্ধান্ত গৃহিত হয়।
উল্লেখ করা যেতে পারে, ২০১৭-১৮র বন্যায় আসামে ব্যাপক ক্ষয়ক্ষতি হয়েছিল। এই প্রেক্ষিতে কেন্দ্র আসামকে ৪৮০ কোটি ৮৭ লক্ষ টাকা সহায়তা দানের বিষয়টি মঞ্জুর করে। বন্যা ও ভূমিধ্বসে ক্ষতিগ্রস্হ হিমাচলপ্রদেশকে জাতীয় বিপর্যয় মোকাবিলা তহবিল থেকে ৮৪ কোটি ৬০ লক্ষ টাকা অনুদান দেওয়ার সিদ্ধান্ত হয়েছে। সিকিম, লাক্ষাদ্বীপকে যথাক্রমে ৬৭ কোটি ৪০ লক্ষ টাকা ও ২ কোটি ১৬ লক্ষ টাকা অনুদান দেওয়া হচ্ছে। খরিফ মরশুমে খরায় ক্ষতিগ্রস্হ রাজস্হান অনুদান হিসেবে পাচ্ছে ৪২৬ কোটি ১৪ লক্ষ টাকা।
বৈঠকে কৃষিমন্ত্রী শ্রী রাধা মোহন সিং, স্বরাষ্ট্র সচিব শ্রী রাজীব গাউবা, ব্যয় দপ্তরের সচিব শ্রী অজয় নারায়ন ঝা ছাড়াও উচ্চপদস্হ আধিকারিরা উপস্হিত ছিলেন।
CG/BD/NS/…
(Visitor Counter : 58
প্রতিরক্ষামন্ত্রক
উইং কম্যান্ডার মনদীপ হুডা প্রতিরক্ষা মন্ত্রকের কলকাতা শাখার মুখ্য জনসংযোগ আধিকারিক হিসেবে দায়িত্বভার গ্রহণ করলেন
কলকাতা, ৯ ডিসেম্বর, ২০১৯
উইং কম্যান্ডার মনদীপ হুডা প্রতিরক্ষা মন্ত্রকের কলকাতা শাখার মুখ্য জনসংযোগ আধিকারিক হিসেবে দায়িত্বভার গ্রহণ করলেন। তিনি এর আগে ফোর্ট উইলিয়ামে পূর্বাঞ্চলীয় বায়ুসেনা কম্যান্ডে কর্মরত ছিলেন। উইং কম্যান্ডার হুডা উইং কম্যান্ডার এস এস বিরদি-র স্থলাভিষিক্ত হলেন। উইং কম্যান্ডার এস এস বিরদি নতুন দিল্লির বায়ুসেনার প্রধান কার্যালয়ে যোগ দিয়েছেন।
২০০২ সালের ২১ ডিসেম্বর ভারতীয় বায়ুসেনার ফাইটার স্ট্রিম বিভাগে যোগ দেন উইং কম্যান্ডার হুডা। তিন হাজারেরও বেশি সময় মিগ-২১ বিমান এবং অত্যাধুনিক সমস্তরকম জাগুয়ার বিমান চালানোর অভিজ্ঞতা রয়েছে তাঁর। তিনি ফাইটার স্ট্রাইক লিডার হিসেবেও পরিচিত।
উইং কম্যান্ডার হুডা কুঞ্জপুরা সৈনিক স্কুলে পড়াশোনা করেছেন এবং ন্যাশনাল ডিফেন্স অ্যাকাডেমি এবং ডিফেন্স সার্ভিসেস স্টাফ কলেজেরও প্রাক্তনী। বিমান চালক হিসেবে তিনি মধ্য, দক্ষিণ-পশ্চিম, পশ্চিম এবং উত্তর বিভাগে মিগ-২১, জাগুয়ার স্কোয়াড্রনেও কাজ করেছেন।
গলফ খেলা ছাড়াও বই পড়াতেও বিশেষ আগ্রহী উইং কম্যান্ডার মনদীপ হুডা।
SSS/SS/DM
(Visitor Counter : 15